
No ta di promer biaha cu mediante 
Servicio Informativo di Gobierno enfasis 
a ser poni riba e interes creciente cu tin 
pa Aruba tanto pafor como aki na 
Aruba mes pa establecimiento di em- 
presanan hotelero. 

Esaki naturalmente debi no solamen- 
'te na e facilidadnan atractivo cu e em- 
presanan ta recibi for di Gobierno, pero 
tambe na e cooperacion y e hospitalidad 
cu turistanan ta haya aki cerca e Pue- 
blo Arubano, y cu consecuentemente ta 
pone cu mas y mas turistanan ta bishi- 
tando nos Isla cada dia. Y ora cu natu- 
ralmente e interes pa bishita nos Islá ta 


creciendo mas y mas, consecuentemente 
mester percura tambe pa tin acomoda- 
cion hotelero pa e fluho creciente aki di 
bishitantenan. 

Durante e conferencia di Prensa, dia 
18 di februari 1970, unda tabata presen- 
te miembronan di Bestuurscollege, miem- 
bronan di Directiva di Aruven, repre- 
sentantenan di Associated Federal Hotel, 
y di e Oficina di Arquitectos Toro y Fer- 
rer, publicidad a ser hasi di e plan pa 
construccion di un Hotel Turistica (Ho- 
tel Jamanota) nobo na Palm Beach na 
Aruba, di 200 kamber, un casino y por 
lo demas tur facilidad cu ta pertenece 
na un hotel Turistica di primera clase. 

E gastonan di construccion ta ser cal- 
cula na un suma di f. 13.000.000.— y e 


amueblamiento riba f. 1.500.000.—. 

E hotel lo ser construi riba e percela 
situa pa noord di Aruba Caribbean Ho- 
tel. E plan dje Hotel lo ser traha door di 
e Oficina di Arquitectos Toro y Ferrer, 
cu kende e contrato a ser firma. E ofici- 
na di arquitectos aki ta estableci na Pto. 
Rico y a bira famoso cu e projectonan 
di e.o. Caribbean Hilton, La Concha na 
Pto. Rico y Hilton na Corsow. Ta ser 
spera cu dentro di 10 luna di tempo lo 
ta tur cla pa destaho. Cu e compania As- 
sociated Federal Hotels, estableci na 
Dalias, Texas, un convenio a ser logra 
mas bien pa exploitacion. Mientras cu 
Aruba Caribbean Hotel y Aruba Shera- 
ton a ser construi y amuebla door di 
N.V. Aruven cu yudanza di Teritorio 









" ARUBA’’ 


April 1970 


Insular di Aruba, respecto Hotel Jama- 
nota a ser combini unicamente e con- 
struccion cual lo ser finanza door di 
Aruven cu yudanza di Teritorio Insular 
di Aruba, y e exploitante (Associat- 
ed Federal Hotels) lo tuma henter e 
amueblamiento (calcula na 1.5 mijon flo- 
rin) pa su cuenta. 

Ademas, e exploitante lo participa cu 
un suma considerable den finanzamento 
di e edificio y finalmente garantiza N.V. 
Aruven un minimo anual, igual na e 
amortizacion y e interes riba e presta- 
mo nan sera. 

Esaki ta nifica anto, cu N.V. Aruven no 
ta core ningun riesgo financiero y cu e 
resultadonan di exploitacion di Aruba 
Caribbean Hotel y Sheraton lo no ser 
influencia door di Hotel Jamanota. 

Hotel Jamanota ta e tercer .Hotel-Casino 
di N.V. Aruven y ta aporta e total di in- 
version di e compania anonima aki riba 
mas of menos fls. 40.000.000.— 

N.V. Aruven a bira asina anto, tanto pa 


loke ta concemi inversion como tambe 
loke ta concerni actividad di empleo 
un di e companianan anonima di mas 
grandi y di mas importante di Antiyas 
Hulandes. Aruven lo participa su mes 
cu un suma considerable den e projecto 
aki. E teritorio Insular a tuma riba su 
mes pa yuda e compania anonima aki 
cu un prestamo riba terminonan largo. 
Un ke otro a ser delibera den oktober di 
anja pasa cu vice-ministro president Drs. 
Bakker. E pronostico di rendabilidad ba- 
sá riba e desaroyo turistioa na Aruba en 
general y e grado di ocupacion di e ho- 
telnan existente en particular ta mustra 
cu Hotel Jamanota lo produci resultado- 
nan economico masha ventahoso. E as- 
sociáted Federal Hotels ta exploita den 
Estados Unidos diversos Hotelnan y den 
Teritorio di Caribe Hotel Casino La 
Concha na San Juan, Pto. Rico. 

Recientemente Gobiemo di Pto. Rico, 
kende ta propietario di Hotel La Ooncha, 
a decidi pa extende e Hotel aki cu 400 


kamber. Pa esaki tambe e Oficina di Ar- 
quitectos Toro y Ferrer a ser contrata. 
E expectativanan ta, cu Hotel Jamanota 
lo ta cla pa destajo fin di e anja aki y 
cu constmccion lo por cuminza na prin- 
cipio di otro anja. Como cu pa construc- 
cion un anja y mei ta envolvi, e aper- 
tura ta ser planea pa e segundo párti 
di 1972. En todo caso amplio tempo 
promer cu e temporada di inviemo 1972- 
1973. 

Hotel Jamanota lo ser projecta di tal 
forma, cu cuenta lo ser teni cu exten- 
sion di 200 kamber den un estadio mas 
despues. 

No cabe duda cu e Hotel aki lo ta un 
otro paso grandi den e bon direccion pa 
desaroyo turistica y economico di Aruba. 
Ta di aprecia cu tur esfuerzo ta ser hasi 
pa hisa nos nivel di bida y cu Bestuurs- 
college di Amba no ta sinta keto y ta 
trahando intensamente pa nos desaroyo 
y adelanto economico. 


SKOOL DOMESTICO NOBO 
PA NOORD. 

Manera Bestuurscollege di Amba me- 
diante di Dept. di Informacion a parti- 
cipa na Pueblo, Gobiemo Hulandes a 
aproba e finanzamiento di constmccion 
di un sk.ool domestico na. Noord. Cu es- 
aki un suma di f. 545.700.— ta envolvi. 
Finanzamento di e projecto aki lo ser 
hasi for di fondonan particular pa pro- 
jectonan social, cultural y di karakter 
educativo. 


E skool domestieo nobo, cual lo ser con- 
strui na Montagne, Noord lo contene 
3 lokal pa teoria, 2 lokal pa obranan 
di man, un lokal oombina pa cushina- 
mento y lesnan domestico, im lugar di 
hunga cu dak y facilidadnan necesario 
adicional, manera toiletnan, deposito 
kamber pa personal y otronan. 

E necesidad na e skool domestico nobo 
aki ta consecuencia cu ta imposibel pa 
extende Lourdes Huishoudschool ne lu- 
gar ey y tambe door di sobre ocupacion 


di Mater Dei-Huishoudschool. 

E skool aki a ser entama durante bishi- 
ta di Vice-Ministro presidente Bakker 
na Aruha na fin di oktober 1960. Su Ex- 
cellencia Bakker a priminti pa laga e 
projecto ey bini na remarka pa finanza- 
mento, contal cu e peticion ser entrega 
riba un termino masha corto. 
Bestuurscollege di Araba naturalmente 
no a laga esaki dmmi y mesora a hasi 
tur su posibel pa realiza e skool aki pa 
e pueblo di Noord. 



Vista interior di Natural Bridge Snackbar. Un gana- 

shi nobo y estimulo pa desaroyo Turistica na Aruba. Vista di pafo di e Snackbar. 

Prueba palpable con cu cooperacion hopi por ser logra. 





ARUBA 



Transision di e jabinan di school, na oca- 
sion di entrego di e edificio na e Dept. di 
Obras Publicas. Di r. p. d. Sr.: Theo 
Arends, hefe interino di Dept. di Ense- 
janza; Frere Bonifacius, Director di 
Huize La Salle, Sr. G.F. Croes, diputado 
di Ensejanza, Representante di Bouw- 
mij, kende a hasi entrego di e edificio y 
Sr. Menke, technico di D.O.W. 



Vista aereo di e brug na Mahuma, unda 
tabatin e curva peligrosisimo. Den un 
corto tempo Gobierno di Aruba a logra 
resolve tur problema rond di e tereno en 
cuestion y a apura e construccion di e 
brug aki, cual dia 24 di december 1969 
a ser poni den uso oficialmente door di 
Diputado di Obras Publicas Sr. D.G. 

Croes. 


Ceremonia di apertura di e brug na 
Mahuma. Aki e momento cu simbolica- 
mente e brug ta wordu poni oficialmente 
den uso, ora cu Diputado D. G. Croes ta 
kibra e sinta door di pasa cu e auto aden. 

Zona liber den full swing, na enca 

DO hende ta tnahando actualmente, tambe ta den full swing. 



rgo di Arubaanse Wegenbouw. 

Debi n.a e creciente vuelonan y trafico di 
turismo y tambe pa mantene nos mes na 
e evolucion di tempo, ta necesario un edi- 
ficio moderno pa aeropuerto. Algun si- 
man pasa trabaonan a cuminza rapida- 
mente riba construccion di e edificio 
aki, cual lo duna Aruba un di e terminal- 
nan mas moderno den e area di Caribe. 

Lo no tarda mucho mas, y e brug nobo 
na Spaans Lagoen pronto lo ser poni 
den uso! 


Durante promer lunanan di e anja aki, 
Aruba a ser honra cu bishita di Secre- 
tario di Estado, Sr. William Rogers. 
Aki riba e foto e ta ser saluda pa Gezag- 
hebber Interino di Aruba, Sr. N.E. Hen- 
riquez Jr., y Sr. E.M. de Kort, hefe di 
Servicio Informativo di Gobierno, na 
momento di su yegada na aeropuerto. 



Di bishita tabata un delegacion di Melia 
Concern na Aruba. E delegacion aki ,a 
delibera cu Bestuurscollege di Aruba. 
Melia concern ta opera varios hotel cu 
tur clase di facilidadnan turistica na 
Europa y nan ta demostra interes tambe 
pa Aruba. 

Un otro delegacion di sumo importancia 
cu a bishita Aruba ta e delegacion di 
Sindicatonan Hulandes. Aki nos ta mira 


e delegacion di Sindicatonan Hulandes 
un rato promer cu nan a cuminza nan 
deliberacion cu esunnan di Aruba. 



Tabata di bishita aki na Aruba tambe e 
barco "Sunward cual a bordo tin un 
exposicion dj articulonan Amuricano! 
Hunto cu e capitan di e barco nos ta mi- 


ra riba e foto Diputado C.E. Lacle, D.G. 
Croes, E.M. de Kort, hefe di Servicio 
Informativo, Sr. Polvliet, secretario di 
Camara di Comercio. 








